Versenykiírás

Budapesti Általános Iskolások Matematika Versenye
2018-2019

1. A versenyen indulhat minden olyan budapesti általános iskolás tanuló, aki iskolájának 5., 6., 7. vagy 8. osztályába jár. A verseny kifejezetten általános iskolásoknak kerül megszervezésre, ezért nem indulhatnak rajta olyan gyerekek, akik valamely gimnázium tanulói, vagy olyan iskolában tanulnak, ahol a gyerekek felvételi alapján kerülnek kiválasztásra.
2. A verseny két fordulós. Az első fordulót a kerületek szervezik meg saját hatáskörben. A verseny döntőjébe kerületenként és évfolyamonként 2 gyerek kerül. A döntő megszervezése a kerületi matematika munkaközösség-vezetők feladata.
3. A verseny döntőjére nevezni kell. Erre évente aktualizált nevezési lap szolgál.
4. A verseny mind a tanulók, mind pedig az iskolák számára ingyenes. A kerületek továbbjutóit a kerület tanárai döntik el, a döntő feladatsorainak javítását és a végső sorrend megállapítását a budapesti kerületi matematika munkaközösség-vezetők végzik.

Minden, a versennyel kapcsolatos kérdésben a kerületi általános iskolai matematika munkaközösség-vezetők közössége dönt.
 Az első forduló és a döntő feladatait és a feladatok javítási útmutatóit a Fazekas Mihály Fővárosi Gyakorló Általános Iskola és Gimnázium matematika munkaközössége készíti el. A feladatok és megoldásaik a versenyt követően a Fazekas Mihály Gimnázium honlapjának matematika szakportálján elérhetők.

Budapest, 2018. 09.10.
Budapesti általános iskolai matematika munkaközösség-vezetők